На съд за оставен без надзор кон, смъртоносно прегазил жена в гр. Петрич | Вяра
20.01.2020 05:18:04
начало Криминални На съд за оставен без надзор кон, смъртоносно прегазил жена в гр....
На съд за оставен без надзор кон, смъртоносно прегазил жена в гр. Петрич
Районна прокуратура-Петрич е внесла за разглеждане в съда обвинителен акт срещу З.Д. за извършено от нея престъпление. Случаят е от 30.11.2017 г. Тогава обвиняемата Д. решила да закара храна на сина си, който работел на полето в района на бившето промишлено предприятие „Топливо“ до гр. Петрич. За придвижване до мястото жената използвала каруца с впрегнат кон, като качила и внука си. След като излезли от града, продължили по черен път, като в един момент животното се уплашило от шума и станало неспокойно. Жената усетила, че няма да може да го направлява, поради което взела детето и слязла от каруцата. След като останал без контрол, конят, препускайки, продължил обратно в посока към града. Около 17 ч. животното се намирало по ул. „Дунав“, по която по същото време се връщали от работа три жени. Те чули тропот на копита, а в следващия момент видели препускащ с висока скорост кон, теглещ каруца. Животното било само, без водач. Застигайки пешеходките, той блъснал първо една от тях – П.Н., вследствие на което жената паднала. След това прегазил намиращата се на уличното платно К.М.
За инцидента били уведомени органите на полицията и екип на Спешна помощ, които пристигнали на място. Лекарите констатирали смъртта на пострадалата К.М.
предишна статияАвтошествия срещу „Стратегията за детето” се проведоха в Перник и Благоевград
Следваща статияРецидивист от Рупите, представял се за посредник за наемане на работа във Великобритания, влиза в затвора